Diari Oficial de la Generalitat Valenciana


Sumari del DOGV 8629, del 06-09-2019 (2019/8378)

RESOLUCIÓ d'11 d'agost de 2019, de la vicepresidenta i consellera d'Igualtat i Polítiques Inclusives, per la qual se suprimeix l'oficina de registre del Servei d'Avaluació de Persones amb Diversitat Funcional - València (Velluters), ubicat al carrer d'Arolas 1, de València, d'acord amb el Decret 191/2014, de 14 de novembre, del Consell.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8629

Data del DOGV
:   06-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8378


Data del document
:   11-08-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ d'11 d'agost de 2019, de la vicepresidenta i consellera d'Igualtat i Polítiques Inclusives, per la qual se suprimeix l'oficina de registre del Servei d'Avaluació de Persones amb Diversitat Funcional - València (Velluters), ubicat al carrer d'Arolas 1, de València, d'acord amb el Decret 191/2014, de 14 de novembre, del Consell. [2019/8378]  
  
El Decret 191/2014, de 14 de novembre, del Consell, regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat. Amb aquesta norma s'estableixen les bases per a facilitar un únic registre de tota la Generalitat, que possibilite una ràpida i fluida comunicació entre totes les oficines de registre.  
En aquesta norma es regula el règim jurídic de les oficines registre en l'Administració de la Generalitat, i en l'article 18.2 s'estableix que la creació, modificació o supressió de les oficines registre s'ha d'efectuar mitjançant una resolució del titular de la conselleria.  
  
La Llei 39/2015 regula les relacions de l'Administració amb la ciutadania, i estableix sistemes i mecanismes encaminats a facilitar el compliment dels tràmits i, en general, a millorar els serveis que les administracions públiques presten a les persones. Es complementa amb la Llei 40/2015, del règim jurídic del sector públic, que regula les relacions entre administracions i dins d'una mateixa administració.  
  
A la ciutat de València, a més de les oficines Prop I, Prop - la Cigonya i l'oficina Prop de la ciutat administrativa 9 d'Octubre o oficina Prop CA90, actualment hi ha cinc oficines de registre pròpies de Vicepresidència i Conselleria d'Igualtat i Polítiques Inclusives.  
Registre de la Direcció Territorial d'Igualtat i Polítiques Inclusives, situat a l'avinguda de l'Oest, número 36, de València.  
Registre General de la Conselleria d'Igualtat i Polítiques Inclusives, situat al carrer de la Democràcia, 77, ciutat administrativa 9 d'Octubre, torre 4.  
Registre General de l'Institut Valencià de la Joventut (IVAJ), situat al carrer de l'Hospital, 11.  
Registre del Servei d'Avaluació de Persones amb Diversitat Funcional, situat al carrer de Sant Josep de Calassanç, 30, de València.  
Registre del Servei d'Avaluació de Persones amb Diversitat Funcional, situat al carrer d'Arolas, 1, de València.  
Dues d'aquestes pertanyents al Servei d'Avaluació i Orientació de Persones amb Diversitat Funcional, una al carrer d'Arolas, 1, i una altra al carrer de Sant Josep de Calassanç, 30.  
El Servei d'Avaluació de Persones amb Diversitat Funcional és un centre d'àmbit provincial per a la valoració, el diagnòstic i el tractament de persones amb discapacitat. Presta serveis d'informació, valoració, diagnòstic, orientació i tractament de logopèdia, estimulació, psicomotricitat i fisioteràpia.  
Vist que amb data 5 d'agost de 2019 el secretari territorial de la Conselleria d'Igualtat i Polítiques Inclusives informa que el Servei d'Avaluació de Persones amb Diversitat Funcional desenvolupa les seues funcions a través dels dos centres d'avaluació i orientació de persones amb diversitat funcional que existeixen a la ciutat de València, situats al carrer Sant Josep de Calassanç i al carrer d'Arolas.  
  
Vist que assenyala que està previst que el Centre d'Avaluació del carrer d'Arolas es trasllade, durant el mes de setembre, de forma temporal, i fins a la seua ubicació definitiva en una nova seu, a un local situat al carrer de Beltrán Báguena de València. No obstant això i donades les característiques d'aqueix nou local (tercer pis en un edifici d'oficines), així com la transitorietat citada aconsellen que no es trasllade l'oficina al local indicat.  
Vista la proposta de tancament a data 1 de setembre de 2019, de l'Oficina de Registre del carrer d'Arolas, efectuada pel secretari territorial de València de la Conselleria d'Igualtat i Polítiques Inclusives, i que se centralitze en l'Oficina de Registre situada al carrer de Sant Josep de Calassanç.  
Vist que el personal administratiu que actualment exerceix els seus serveis en l'Oficina de Registre del carrer d'Arolas s'incorporaria en l'Oficina de Registre de Sant Josep de Calassanç, a fi de reforçar l'augment de volum de registres que es preveu que es produïsca.  
Amb la finalitat de reforçar i millorar la prestació del servei i concentrar en una sola dependència física la documentació presentada pels ciutadans, que majoritàriament fa referència als expedients tramitats en aquest servei, es considera convenient unificar les dues oficines de registre en una sola, al carrer de Sant Josep de Calassanç, 30.  
Tenint en compte la proximitat de l'oficina de Registre General de l'Institut Valencià de la Joventut i de la Direcció Territorial d'Igualtat i Polítiques Inclusives, sitis al carrer Hospital, 11, i avinguda de l'Oest, 36 respectivament.  
La Llei 39/2015, d'1 d'octubre, en la disposició addicional quarta, estableix que les administracions públiques han de mantindre permanentment actualitzat en la corresponent seu electrònica un directori geogràfic que permeta a l'interessat identificar l'oficina d'assistència en matèria de registres més pròxima al seu domicili.  
Així mateix, l'article 16.7 de la llei assenyala que les administracions públiques han de fer pública i mantindre actualitzada una relació de les oficines en les quals es presta assistència per a la presentació electrònica de documents.  
A més, l'article 31 de la Llei 39/2015 assenyala que cada administració pública ha de fer públics els dies i l'horari en el qual han de romandre obertes les oficines que presten assistència per a la presentació electrònica de documents, garantint el dret dels ciutadans a ser assistits en l'ús de mitjans electrònics.  
Per tot això, de conformitat amb el que es disposa l'article 3.1 del Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat mitjançant el Decret 14/2018, de 23 de febrer, del Consell, que estableix que la persona titular de la Vicepresidència i Conselleria d'Igualtat i Polítiques Inclusives ha d'exercir qualsevol altra competència que li atorgue l'ordenament jurídic en l'àmbit de competències assignat, en relació amb el que estableixen l'article 18.1 i concordants del Decret 191/2014, de 14 de novembre, i l'article 28, apartat j, de la Llei 5/1983, de 30 de desembre, del Consell, resolc:  
  
Primer  
Suprimir l'oficina de registre del Servei d'Avaluació de Persones amb Diversitat Funcional d'aquesta conselleria, situada al carrer d'Arolas, 1, a la ciutat de València, i mantenir inalterades les altres oficines de registre existents a la ciutat de València.  
  
Segon  
Aquesta resolució s'ha de publicar en el Diari Oficial de la Generalitat Valenciana per raons d'interés públic, de conformitat amb el que disposa l'article 1 del Decret 1/2013, de 4 de gener, del Consell, i produirà efectes des de l'1 de setembre de 2019.  
  
Tercer  
Actualitzar amb aquesta informació el portal corporatiu de la Generalitat, apartat «Atenció a la ciutadania/Guia Prop», en la relació actualitzada de les oficines d'informació i de registre a la disposició de la ciutadania.  
  
La present resolució posa fi a la via administrativa i contra aquesta podrà formular-se recurs potestatiu de reposició davant el mateix òrgan que va dictar l'acte, en el termini d'un mes, o bé directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, d'acord amb el que es disposa en els articles 10.1, apartat a i 46.1 de la Llei 29/1998, de 13 de juliol, reguladora de la jurisdicció contenciosa administrativa, així com els articles 123 i següents de la Llei 39/2015, d'1 d'octubre, de procediment administratiu comú.  
  
València, 11 d'agost de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.